open-index/open-wikipedia-markdown huggingface dataset:
Geisenfeld

**Geisenfeld** is a Stod im obaboarischn Landkroas Pfahofa an da Uim.
Vo de oidn Leid weads a Zignagger gennt.

## Umgebung

Geisenfeld ligt in da Hojadau. De nächste Groasstod is Inglstod, uma 20&nbsp;km weg.

Nachbarn vo Geisenfeld san Ernsgon, Moiburg, Maching, Minsminsta, Reichertshofa, Rohrbo, Vohbuag an da Doana und Woiza.

### Ortschaftn

De Geisenfelder Ortstei san:

* Boleitn mit Oacheberg, Holzleitn und Scheuerhof
* Engelbrechtsminsta
* Geisenfeld
* Geisenfeldwindn
* Gon mit Wasenstod und Furchbaur
* Imadarf mit Oaberg
* Neding
* Roanegg mit Hoaloah, Moosmühle und Brunn
* Schillwitzria mit Schillwitzhausen, Schofhof und Gießübel
* Untamembo mit Obermembo und Ziaglstadl
* Unterpinnad mit Kolmhof, Untereulenthal und Obereulenthal
* Zei mit Oanau, Ritterswörth, Unterzei und Oberzei

## Wappm

Des Geisenfelder Wappm stammt wahrscheinle vom oidn Kloster ob. Es zoagt an weißn Zickzack-Boikn im roaden Feld.
Im easchtn Viertel vom vorign Joarhundad homms de Farbn oba na umdrad: rouda Bloickan auf silberm Grund. Da Magistrat untam Burgamoasta Done Stephan hod des nachad a Minga gschickt. As Ministerium hod nachad 1818 beschlossn, dass iaz des Woppn vo Geisnfeid an roudn Boickan aufm suiban Feidl hod. De Geisnfeida Regierung bringds oba ned fertig, dasses a a so machan. De nemman liaba de oide (vakeade) Fassung her.

## Politik

Der Geisenfelder Gmoarat besteht aus 24 Stodräten und an Burgamoasta.
Bei da letztn Wahl am 16. Meaz 2014 ham de Geisenfelder a so gweiht:

  

## Kuitua und Sengsweadigkeitn

### Schui

Grund- und Hauptschui, Statliche Realschui, Ferderschui, Volkshochschui, Musikschui, vier Kindergartn vo da Stod, a katholischer Kindergartn und a neimoderna Kinderhort

### wos zum Seng gibt

* Klosta Geisenfeld
* Pfarrkira mit zwoa Tirm. De Kircha wead a Holledauer Dom gnennt
* As oide Rathaus ausm Joar 1626
* St. Ulrich in Oanau. Des is a ganz a oide Kircha im romanischn Baustil
* Stodploz mit oidn Kloster und da groassn Pfarrkircha	

### Boarische Musi

* Geisenfeida Schwarzhoizbäser
* Schdodkabaein Geisnfeid

### Museum

* Hojedaua Hopfa- und Heimatmuseum im oidn Rathaus

### Natur

* Obaud wead a jede Menge Hopfa und a haufa Droa
* Nedinger Heide im Noadn vo Geisenfeld steht unda Naturschutz

## Berihmdheidn
* Markus Anton (*1976), deitscha Schauspuia
* Herenäus Heid (1784-1873), Pfarrer, Ibasetza und Schreiba
* Gregor Strasser (1892-1934), nationalsozialistischer Politika, Valega und Teinehma am Hitler-Putsch
* Otto Strasser (1897-1974),  nationalsozialistischer Politika
* Richard Adolf Strigl (1926-1985), katholischa Pfarra und Autor
Kraxln

Beim **Kraxln** ko ma grundsätzlich zwoa Oatn vo untaschein: as richtige **Kraxln auf de Wänd** (hochdeitsch: **Klettern**), und as **Beagsteing** (hochdeitsch: Bergwandern). Kraxln ko ma zum Spass machn, oda ois a spoadliche Herausforderung.

## Wos ma midnemma soidd

Beim Beagsteing braucht ma nur gscheide Schua, an Rucksack, gnuag warms Gwand fois as Weda umschlogt, gnua zum Dringa fois ma recht schwitzt und wann ma mog aa no an Stock und a Brotzeit. Ma ko aa auf ra Hittn eikehrn, fois oane aufm Weg liagt und bewiatschaft' is.

Fias echte Kraxln braucht ma no an Hoim, an guadn Kraxlgiadl,a boar Seil, a boa Exn (kuaz fia: Expressschlinga), a boar Karabina, vielleicht an Hammer und an Haufa mehr, jenachdem, wo ma unterwegs is, und obs iba d Nocht geht, und obs a Zwoadausnda is, oda a Ochtdausenda.

## Risiko

Beagsteing und Kraxln is ned umalich. De Hauptgründ fia tödliche Unfäll san Stolpan, Ausrutschn und Absturz (64%), Übalastung und Erschöpfung (21%) und da Rest teilt se auf in Orientierungsvalust, Stoa- und Blitzschlog, Hitzn und Kejtn oda Laan. Dodabei san tödliche Unfäll grod beim scheinbar umalichn "Beagwandan" häufig. Seitna passiad bei richtige Hochtourn oda beim Sportkraxln wos, wos jo meistns vo erfahrne Kraxla mit guada Ausristung oganga wead.

## Worauf ma ochtn suit

* Sei eigne Kondition ned z'houch eischätzn. Wanns mim Weda oda da Kondition ned guad ausschaugt, liaba glei umdraahn.
* Allaweil gnua trocknes Zeigl zum Oziagn dabei hom, nachm *Zwiebelschalenprinzip* oziagn.
* Ma muass scho aufd Natur ochten, damits dahoitn bleibt. Des hoasst: koa Bleame brogga, aufm Weg bleim und de wuidn Viecha in Ruah lossn.
* Wa'ma Mitglied in am Oipnvarein wia am DAV, OeAV,AVS oda de Naturfreind is, gebts Ausrüstung und Ibanachtung in Hittn fui billiga.

## Wo sis zum Aufisteing lohnt

Kraxln und Beagsteing ko ma ibaroi in de Oipn, und aa in manche Middlgebirg. Natialich gebts bsundas scheene oda bekannte Beag.

### [[Bayern]]

* Benewand
* Herzogstand
* Kampenwand
* Karwendl
* Spitzstoa
* Watzmo - bekannt fia d' Watzmann-Ostwand
* Wedastoa
** Alpspitz
** Waxnstoa
** Zugspitz
* Woiberg

### Öschdareich

* Dochstoa
* Hohe Tauern
* Ötzdoia Oipm
* Schdubai
* Untasbeag
* Zilladoia Oipm

### Sidtiroul

* Dolomitn
* Drei Zinnen
* Ortler
* Rosngartn
TSV 1860 Minga

Da **TSV 1860 Minga** (amtli: **Turn- und Sportverein München von 1860 e.V.**), kuaz **Sechzga**, **1860** oda **de Löwn** is a Turnvaein, da wo in da Greawoida Strass in Minga dahoam is. D'oan Mingara song, s'is da oanzig wohre Varein af da Wejd, ibahapts; d'andan song, dass s'da FC Bayern Minga is. In da Fuaßboi-Bundesliga Saison 2016/17 is da Varein noch vui Joar in da 2. Fuaßboi-Bundesliga abg'stiegen. Da d'1860er d'Lizenz fia d'3. Fuaßboi-Bundesliga net bekommen hom, kunntatn's zukünftig nu ane bis zwoa Ligen weida drunta im Amateur-Fuaßboi spuin, z. B. in da boarischn Regionalliga.

Obwoi dea Varein in easchta Linie ois Fuaßboivarein gesengt wead, hod aa vui andane Obteilunga.

## Grindung

Grindt woan is da Varein am 17. Mai 1860. Eascht am 25. Aprui 1899 is d'berihmte Fuaßboi-Obteilung dazua kemma. As Vareinsviech is da Lewe. D’offiziejn Vareinsfoabm san grea und goid. D'Fuaßbolla han iwa irgendwann, zwengs d'Wittelsbacha, amoi af weiß und blau kemma, zwengs dem wean d'moast ois d'Vareinsfoabm heag'nomma.

## Obteilunga

Aussa d'Fuaßbolla gibts no: d'Baskebolla, d'Kraxla, d'Boxa, d'Faustbolla, d'wo Kegeln, d'Leichtadledn, Ringa, d'Schi- und d'Radl-Foara (in dera Obteilung konst aa Inlinern und Goifn), d'Tennis-Spuia, d'Turna und d'Wossaspoadla. Nachad gibts no a Obteilung, d'hoaßt »Freizeit«  und oane fia d'Senioan.

## Fuaßboi-Obteilung

S'is d'bekannteste Obteilung vo d'Sechzga. Momentan spuins in da Drittn Liga. Da Traina is zua Zeit da Maurizio Jacobacci.

D'Sechzga spuin momentan im Greawoida Stadion. S'is scho wos b'sondas, wei s'is d'Hoamat vo d'Sechzga Fans. 

### Deazeidiga Kada

Stand: 14. Feba 2018

#### Transfers 2018/19

## Eafoige

### Fuaßboi

* Boarischa Moasta: 1941, 1984, 1991, 1993, 1997 (U23), 2004 (U23)
* Champions-League-Qualifikationsteinehma 2000
* Deitscha Moasta 1966
* Deitscha Pokalsiega 1942, 1964
* Deitscha Vizemoasta 1931, 1967
* Eiropapokoi vo d'Pokoisiega: Finalist 1965
* Siddeitscha Moasta 1963, 1979
* UEFA-Cup-Teinehma 1997, 2000

## Sonstigs

Fia an Beitrog vo oa moi 1860,- Euro ko ma lebmslang Vareinsmitglied wean.

## Literadua

* Roman Beer: *Kultstätte an der Grünwalder Straße*. Die Werkstatt, Göttingen 2004, ISBN 3-89533-463-4
* Hardy Grüne, Claus Melchior: *Legenden in Weiß und Blau*. Die Werkstatt, Göttingen 1999, ISBN 3-89533-256-9
* Claudius Mayer: *Geschichte eines Traditionsvereins – TSV München von 1860* (eaweidade 3. Auflog). Gotteswinter Verlag, Minga 2007, ISBN 3-00-002204-X
* TSV München von 1860 (Hrsg.): *100 Jahre Turn- und Sportverein München von 1860.* Minga 1960.

## Im Netz

* D'Hoamseitn vo d'Sechzga
* Jubiläumshoamseitn
* Tabejn vo da Zwoatn Liga
* Löwen-Forum

## Beleg
1860

## Wos is gscheng?

### Politik

#### Amerika

* 6. Novemba: Abraham Lincoln wiad zum Presidentn vo de Vaeinigtn Staatn vo Amerika gwöht.

#### Asien

* 2. Juli: De Stod Wladiwostok werd zua Festigung vo da Mocht vo Russland im Fernen Ostn grindt. 
* Des easchte jidische Viatl wiad außahoib vo de Stodmauan vo Jerusalem baut.

### Wissnschoft und Technik

* Da Obdruck vo ana anzlnen Feda vom Urvogl Archaeopteryx werd entdeckt
* S franzesische Voiks- und Kindaliad *[[Au clair de la lune]]* werd easchtmois aufm Phonautographn aufgnumma. Des guit ois d'äjdaste Tonaufnahme vo da Wejd.

## Im Netz
Feiaweah

De **Feiaweah** (monchmoi aa: *Pfeiaweah*) is a Huifsorganisazion, de wo de Afgob hod, bei Brand, Unfoi, Iwaschwemmung und andan Katastrophn Huif z leisdn; d.&nbsp;h. Menschn, Viecha und Sochn z rettn, z schizn und z beagn. Haptafgob is owa es Rettn.

Wei in de lezdn Joarzehntn de Zoih vo de Bränd stoak zruckgonga is, iwanimmd de Feiaweah imma stäaka Afgom, de wo iwas traditioneje Brandleschn aussegenga.

Domid de Feiaweah schnej kimmd, gibds Notruafnumman: 112 in Bayern (und **Deitschland**) , 122 in Östareich, 115 in Sidtiroul.

## Beruafsfeiaweah

Es gibd in Bayern siem **Beruafsfeiaweahn** (**BF**): in Augschburg, in Fiath, in Inglstod, in Minga, in Niamberg, in Rengschburg und in Wiazburg. Beruafsfeiaweahla zum sei hoasd, doss ma, im Gengsoz zua Freiwillign Feiaweah, fia sein Dienst zoid wead und a Beamta is. Nadiale hod jeda Beruafsfeiaweahla a spezieje Ausbuidung und muass seine Afgom voi und gaonz beherrschn. A Beruafsfeiaweah hod a bstimmds Eihsozgebiet und muass ba gressane Unglick mid ausrucka.

In Östareich gibds sechs Beruafsfeiaweahn: in Graz, Innschbruck, Klognfuat, Linz, Soizburg und z'Wean.

## Freiwijige Feiaweah

De moasdn Feiaweahn san de **Freiwijing Feiaweahn** (**FF**). Ind Freiwijige Feiaweahn ko eigndli jeda eitredn, dea ba Hochwossa, Vakeahsunfäj oda Brand ned nua zuaschaung wui, sondan gonz voan mid dobei sei und midhejfa mechad.

Duach reglmässigs Uim is de Eihsozbereidschoft jedazeid gweahleisdd. As Kenna vo da aktivn Monnschoft wead in da Regl olle zwoa Joar duach Leistungspriafunga fesdgstejd.

## Pflichtfeiaweah

Wenn in oana Gmoa zweng Freiwijige zamkemma, donn muass da Buagamoasta a **Pflichtfeiaweah** (**PF**) ausruafa. Do miassn donn olle Leit vo 18 bis 60 midmocha. 
Gregld is des in Bayern im Bayrischn Feiaweahg'sez.

## Jugndfeiaweah

Domid owa da Foatbstond vo a Freiwijing Feiaweah gsichad is, hod ma de **Jugndfeiaweah** (**JF**) eihgfiahd. Duach vaschiedne Werbeakziona ko ma Jugndliche fia'd FF gwinna. In da Jugndfeiaweah wean de Jugndlichn (moasd vo zwejf bis 18) vom Jugndwart, midm Zui, eanare Midmenschn in Notlong hejfa z kenna, ausbuidd. Duach de reglmässing Ausbuidunga und Uibunga sans optimoi draf voabreidd.

Rund 7500 Jugndliche in uma 660 Jugndgruppm vo de Freiwijing Feiaweahn in Bayern wean do af a sinnvoie Afgob mid Peaspektivn voabreidd. De Jugndlichn san in a Gemoschoft eihbundn, in dea wo Teamgeist, Kamaradschoft und Vaantwoatungsbewussdsei gfrogd san.

In Östareich gibds de Feiaweahjugnd. Im Gengsoz zua deitschn Jugndfeiaweah is de Feiaweahjugnd(-gruppe) koa eingne Organisazion, sondan a Tei/Gruppn vo da Feiaweah. Bis voa a poar Joar hod ma eascht ob zwejfe zua Feiaweahjugnd geh kenna, iazd is ma vo zehn bis 15 (in monchn Bundesländan 16) dobei und tritt nocha zu de Aktivn iware.

Domid donn no a weng a meah Schwung ins Jugndfeiaweahlem kimmd, ko ma bei vaschiedne Wettkämpf, kloanare Wissenstests und Leistungspriafunga midmocha.
Weißbia

**Weißbia** is a obagärigs Bia des zum easchtn moi um 1520 a Braua aus Niedabayern braut ham soi. In Niedabayern sejm und in da Owerpfoiz hoaßts *Weizn* und außahoib vo Bayern songs *Weizenbier* oda *Hefebier* oda nua *Hefe*
dazua.

Weißbia hod a Stammwiaz vo 11 bis 14 Prozent, dees gibt an Oikohoi-Ghoid vo 5 bis 6 Prozent. In da Stoakbiazeit gibts a wejche mit 20 Prozent Stammwiaz.

Heit z´dog trinkt ma fast nua no *Hefeweißbia*, des g´filtate Kristoiweißbia gibt´s fast goa nimma. Damit hot sie a dea vo vui ois Unsittn o'gsengne Brauch aufg´heat, a Reiskeandl zwengs am Schaum ins Glasl z´schmeißn.

Mit Weißbiaglasn soit ma um Gotts Wülln unten ostossn. Des kimmt davo weil friara de Weißbiaglasln im Gegnsatz zu de Maßkriag weid ned so stabil gmacht warn, und a Ostossn mitn oban Rand vom Glasl leicht dazu gfiad hod, das as Glasl brocha is. Da massive Fuaß vo de Weißbiaglasln hoitt vui mehra aus, deswegn soi ma mid dem ostessn. Da derbe Drinkspruuch dazu hoaßt "Weiba und Weißbia stoßt ma untn oo".

As dringa von am Weißbia ausm Flaschl is a bsundane Kunst, aba a unvagleichlicha Gnuss. Oa Brauarei hod des ois a Moaktluckn entdeckt und biet a *Flaschnweißbia* o, des aba weniga Koinsaire enthoit.

## Mischdrangln

S gibt aa an Haffa Mischdrangln, wo nem Woaznbia moast a Krachal enthoidn. A kloane Auswoi:

* *[[Colawoazn]]*, friara a *Nega* (mit Cola)
* *Goassmass oda Goass*, *Schwoaze* (mit Cola oda Spezi und Kiaschlikea)
* *Russ*, *Woaznradla* (mit Zitronalimonad)

Inzwischn gibts a imma mea featige Woaznbiamischdrangln.

Dazua gibts aa a alkohoifreis Woaznbia sowia oans mit redziatn Alkohoighoit.

## Gschicht

Woaznbia is scho umarah 3000 Joar z Babylon und Egyptn gmocht worn. In Eiropa is de Brautechnik mit Woazn im 16. Jh. vo Behmen noch Bayern kemma. Scho 1520 soi a niedabayerischa Brauer Weissbier heagstejt hom.

## Vabroadung

In Deitschland gibts heit s Woaznbia iwaroi z kaffa. S existian owa Regiona, wos afgrund vo da Gschicht meara vabroadd is. Dazu ghean Oidbayern, wos zwegn da Tradition a grosse Bandbroadn vo Woaznbiasortn gibt, wo teiweis nua a regionale Bedeitung ham, sowia z Berlin mit seina „Berlina Weiße“. In Owaestareich und Soizburg gibts sechs Brauarein, wo Woaznbia braun.

## Literatua
* W. Back (Hrsg.): Ausgewählte Kapitel der Brauereitechnologie. Hanns Carl, Nürnberg 2006, S.237-254
* Heinrich Letzing: *Die Geschichte des Bierbrauwesens der Wittelsbacher: die Grindung des Hofbräuhauses München und die Entstehung des herzoglichen Weißbiermonopoles in der Auseinandersetzung mit den Landständen bis zum Landtag von 1612 sowie die Grundlagen des Bierzwanges; Studien zum Staatshaushalt, zur Verwaltungspraxis, zur Wirtschafts-, Sozial- und Agrargeschichte des alten Bayern*, Augsburg 1995
* Heinrich Letzing, Margareta Schneider, Umberta Andrea Simonis: *Weißbierlust. Das erste Weißbierbuch der Welt. 125 Jahre Brauerei G. Schneider & Sohn. Mit dem Weißbierlexikon*, Augsburg 1998

## Im Netz
* Was ma ibas Weißbier wissn muaß
* Oa Art, a Weißbia ei'zschenga, demonstriad vo am Robota.
* De zwoate Art, a Weißbia ei'zschenga, demonstriad vo am Robota.
Santana Motors

**Santana Motors** is a Gländfohrzeigheastella in Linares, Provinz Jaen in Spanien.

Aigntlich 1955 mitm Nama "*Metalúrgica de Santa Ana*" gründt woan fia an Bau vo Landmaschina, hod se d'Fabrik 1956 zu am Lizenzheastella vom Gländewogn Land Rover gwandld. Da Santana woar da oanzige Lizenzbau vom Land Rover. A wichtig, da Santana is ohne Zulieferung vo Deile ausm Stammweak aus England gfertigd woan.
Santana hod a diverse Modelle heagstejd un woar bei Bauan un Viehzichta gonz gean gseng, ned nua in Spanien.
Ma ko heid no aussahoib vo Spanien vaschiedane Land Rover Santana foarn seng (z.&nbsp;B. Marokko oder Algerien).
## Aktuelle Produktpalette

### Santana Anibal/Santana PS-10

Da Land Rover-Freind mid an schmolan Geidbaitl wead bei Santana ned üwan Disch zong, 2002 hod Santana a dotale Üwaoabeitung vom Defender ois an Santana Anibal oda an Santana PS-10 nausbrachd, dea is a hernach in groußen Mengn vom Spanischen Heer kaft woan.

Odribn wead da *Anibal/PS-10 Euro II* vo am Dieselmotor mid am *Turbo Intercooler* vo Iveco (*8140.43P*) mid a mechanischn Eispritzung, 2.800&nbsp;cm³ aaf 4 Zylinder, 78 KW/106 PS bei 3.600 Upm, 180 Nm bei 1.800 Upm.

Da *Anibal/PS-10 Euro III/Militar* wead ebenfois vo am Dieselmotor mid am *Turbo Intercooler [[Iveco]]* (*8140.43P*) mid a Common Rail Eispritzung, 2.800&nbsp;cm³ aaf 4 Zylinder, 92 KW/125 PS bei 3.300 U/min, 275 Nm bei 1.800 U/min.

### Santana 300/350

Seid ned zu langa Zeid gibds a an Lizenznochbau vom Suzuki Vitara, an Santana 300/350. Da 300er is a 2-dieriga Wong mid vier Sitz, da 350er is a 4 Dierer mit 5 Sitz.

Odribn wead da Santana 300/350 vo am Common Rail Dieselmotor vom Typ *DW10TD* bei 1.997&nbsp;cm³ (4 Zylinder). D'Leistung is 64 KW bei 4000 U/min, 160 Nm bei 1700 U/min.

Zum kaffan gibds zwoa, *Lujo* (Geidig) sowie *Superlujo* (Supergeidig). Die hom foigande Sachon eibaud:

Halogenliachd, Servolenkung, elektrische Fensterheber, Klimaolag, Fohra- sowie Beifohraairbag, Stoaschutz fias Liachd voan, Heck- sowia an Oirodatrieb, Vinylstoff bzogene Diarn, Alufeing (Bei *Lujo* kosd des wos extra).

*Superlujo* hod mehra Extras in Serie:

elektronische Klimaolagstairung, gformte Vinylstoff bzogene Diarn, Kotfligelverbraiterung sowia an Schweller in Wongfoob, Lederbzogenes Lenkradl, Alufeing.

## Im Netz
*Mehra Gschichtn zum Santana-Werk (Aaf Spanisch)
*Seidn vom Heastella (Spanisch un Englisch)
Soifejn am Stoanern Méer

**Soifejn am Stoanern Méer ** (iwerregiónoi: *Soiföen*, Hóchdeitsch ómtlich: *Saalfelden am Steinernen Meer*) is dia drittgreesst Stáud im Lónd Soizburg in Éstreich. Ausserdém is's da Zentroióscht vam Pinzgauer Soolochtoi. In Soifejn wónand guade 16.700 Leit (*Stónd va 2020*), oisó is's aa dia greesst Stáud an Pinzgau inner. Sejg is zwor schóh oiwei asó gwejn, ower dénnerscht is's nied dia Hauptstáud vam Bezirk. Sejg is Zej am See.

## Geógraafie
Dés weidleiffige Soifejner Beggen liagg eihbett zwischen:

* am Stoanern Méer an Norn
* dia Lóigóumer Stoahberg sówiam Biberg an Westen
* und em Hóchkinig Massiav und dia Deantner Berg (*[[Deantn|Deanten]]*) an Ósten driman.
* Geeng Sien is's Beggen weidleiffig óffm und daméeglicht an Blieck a dia Hóchen Tauern, bsunderscht as Kitz und am Wiasbáuchhorn.

### Katastraalgmoaner

## An Internet
* https://web.archive.org/web/20190721234428/https://www.saalfelden.at/ - Dia Seiten vah da Stáudgmoah Soifejn
* http://www.jazzsaalfelden.at
* https://web.archive.org/web/20090412013934/http://www.bg-saalfelden.salzburg.at/
* https://web.archive.org/web/20061205041403/http://www.htlsaalfelden.at/
Däiz

**Däiz** (amtli: **Bad Tölz**), aa **Deiz** oder **Duiz** is de Kreisstod vom Landkroas Bad Däiz-Woifradshausn in Obabayern.

## D' geografische Log

**Däiz** liegt an da Isar am nerdlichn Rand vo de Oipn. Noch Minga sans fuchzg Kilometer, a's Tiroi eini is a it weida.
Vo **Däiz** ko ma scho recht weit in Karwendl eini schaung.

Umadum gibt's

* im Nordn: Kinschdarf, Sachsenkam, Dietramszäi, Geretsriad
* im Ostn: Greiling, Reischbeirn, Waakirch
* im Südn: Goaßa, Wackerschberg, Lengeriss
* im Westn: Heilbrunn

## Gschichtlichs

D' erschtn Siedlunga auf'm heitign Stodgebiet san an am wichtign Verkehrsknotnpunkt grindt worn. Zum oana san friara Warn vo Italien üba d'Oipn und dann mit de Flouß auf da Isar transportiert worn. De Süd-Nord-Verbindung is vo da Soiz-Straß kreizt worn. De is vom Soizburgarischn im Ostn zum Bodnsee im Westn ganga.
Im Jor 1160 is **Däiz** 's erschte moi in ana Urkundn ois *Tolnze* erwähnt worn. Spader is a ois *Tolenz* in'd Biacha eiganga.
1331 is'm Ort 's Marktrecht valiehn worn.
1845 san Jodquelln vom *Jau'nbaurn* entdeckt worn, des is da Ofang vom Kurbetrieb gwen.
1899 hod **Däiz** dann den Titl *Bad* kriagt.
Seid 1906 hod da Ort as Stodrecht.

## Wofia Däiz berühmt is

Wenns'd heid jemand vo **Däiz** was vazäihst, dann kriagst meistns zum hean:
* "Da ist doch das Alpamare"
* "Das kenne ich aus dem Fernsehen vom 'Bullen von Tölz'"

's Alpamare is a groß Erlebnis-Bad mit Rutsch'n und so am Zeig gwen.
Da 'Bulle von Tölz' is a Krimi-Serie mit'm Ottfried Fischer.

A recht groß jährlichs Ereignis is Lehards (Leharti).

A wichtige Sehnswiadigkeit is d' Marktstraß mit ihre aufwendig gmoina Fassaden. Des nennd si Lüftlmalerei. Des weidan d' Stadtpfarrkirch. Bei Touristn is a da Kalvarienberg zwecks da Aussicht, da Lenhardi-Kapein und d' Heilig-Kreuz-Kirch belibt. D' Heilig-Kreuz-Kirch kennt ma in **Däiz** einglich nur als Kalvarienberg-Kirch.

Da EC Bad Tölz is oana vo di äitastn Eishockey-Klubs im Land. Momentan spuin die Buam in da drittn Liga.

## Städtpartnaschoftn

*  Mayrhofen (Tirol)
*  San Giuliano Terme (Toskana)
*  Vichy (Auvergne)
*  Wolfratshausen (Deutschland) seit 1961

## Buidln


  Datei:HeiligKreuzKircheToelz.jpg|D'Kiach aufm Kalvarienberg
  Datei:IsarToelz.jpg|D'Isar und d'Franziskana-Kiach
  Datei:ToelzSW.jpg|Blick vom Kalvarienberg
  Datei:TölzIsar.jpg|Blick iaba Däiz
Dogeszeidung

A **Dogesszeidung** (dt.: **Tageszeitung**) is a meamojs wechantli, heit zmoast tägli vo Mondog bis Somsdog, eascheinands Medium, des a umfossende Brichteastattung biat unn si on a oijgmoans Publikum richt. S'existian woij mea oijs 100 vaschiadne Definitiona fian Begriff *Dogeszeidung*.

Dogeszeidunga wean noch eana Vabroadungsgebiat oijs *Regionaizeidunga* unn *Iwaregionaizeidunga* untaschien. A Sundaform vo da Dogeszeidung is de Boulevardzeidung. Fost olle Dogeszeidunga in Deitschland eascheinan mittlaweij aa ois Online-Ausgob, wo meamois am Dog aktualisiad wean. 
                
## Gschicht

Voalaifa vo da Dogeszeidung woan de im oidn Rom tägli eascheinandn Nochrichtnbulletins, de *Acta diurna*.

De easchte Dogeszeidung vo da Neizeid is am 1. Juli 1650 in Leipzig easchienan. Zwoa Joar nochm End vom Dreißgjaarign Kriag hod da Leipziga Drucka unn Buachhändla Timotheus Ritzsch sei breits seit 1643 via Moij in da Woch eascheinande „Wöchentliche Zeitung“ in a Dogeszeidung umgwondlt. De neie „Einkommende Zeitungen“ is ob 1650 sechs Moij in da Woch easchienan. A jede Ausgomh hot aus via Seitn im Format vo eppan 13,5 moij 17 Zantimeta bstondn. De Aflog hod eppan 200 Exemplaa umfosst. Gsetzt woan san de „Einkommenden Zeitungen“ in Metoij-Lettan, druckt woan sans af a hejjzanan Druckapress vo da Hond.

### Dogeszeidunga in Deitschland (Auswoi)

De bundesweit vabroadtn, iabaregionai woagnummanen Dogeszeidunga vo Deitschland san z. B.:

* Frankfurter Allgemeine Zeitung (FAZ), Frankfurt am Main
* Frankfurter Rundschau, Frankfurt am Main
* Handelsblatt, Düsseldorf (Wiatschoftsnochrichtn)
* Süddeutsche Zeitung (SZ), Minga
* die tageszeitung (taz), Berlin 
* Die Welt, Berlin

### Dogeszeidunga in da Schweiz (Auswoi)

* Blick 
* 20 Minuten 
* Neue Zürcher Zeitung
* Tages-Anzeiger

### Dogeszeidunga in Östareich (Auswoi)

* Der Standard
* Die Presse
* Kleine Zeitung
* Kronen Zeitung (bis 2000 „Neue Kronen Zeitung“) 
* Kurier
* Oberösterreichische Nachrichten
* Salzburger Nachrichten und de Wiener Zeitung

## Literatua

* Noelle-Neumann, Elisabeth; Schulz, Winfried; Wilke, Jürgen (Hrsg.): Fischer Lexikon. Publizistik Massenkommunikation. Frankfurt 2000. ISBN 3596122600 
* Faulstich, Werner (Hrsg.): Grundwissen Medien. München 1994. ISBN 3770529189
* Bundesverband Deutscher Zeitungsverleger: *Zeitungen 2006*. Berlin 2006, ISBN 978-3-939705-00-0

## Schau aa

* Zeidung

## Im Netz
* Klaus Beck: Der Markt der Tageszeitungen - Grundkurs „Mediensystem der BRD“ (Universitet Greifswald, Wintersemester 2006/07 – PDF, 18 S., 631 kB)
* Deutsche Tagespresse 2004 - Zeitungsmoakt trotz Krisn insgsomt stabil (PDF, 346 KB), aus: *Media Perspektiven* 05/2005
* Redaktioneije unn valegarische Struktua vo da deitschn Dogespresse - Iabsicht iaba an Stond 2004 (PDF, 255 KB), aus: *Media Perspektiven* 05/2005
* The Newseum: Aktueije Titlblätta vo Dogeszeidunga weijtweit
Tradschbladdl

**Tradschbladdl** nennt ma a Zeidung, de weakdogs vo Montog bis Samstog erscheint. Im Gegnsatz zu ana noamaln Dogeszeidung legt a sognannte Bulevarzeidung mehra Wert auf reissarische, oft iwadimensionale Schlagzeiln und Buidl.

In Bayern wean voa ollem de Mingara *tz* und d´*Abendzeidung* g´lesn. Außahoib da boarischn Haptstod wean iwawiegend Regionalbladdl kaft. De in Deitschland am meistn vakafte Zeidung *Bild* is in Bayern net so wichtig.

In Östareich is es de *Kronen Zeidung* de am meistn glesn wead.

## Biacha iwa Bulevarzeidunga
* Hermann Meyn: *„Massenmedien in Deutschland“* Uvk, Konstanz 2001, ISBN 3-8966-9299-2
* Neil Postman: *Wir amüsieren uns zu Tode. Urteilsbildung im Zeitalter der Unterhaltungsindustrie*. Erstausgabe 1985 ISBN 3-100-62407-6
* Dieter Prokop: *Medien-Macht und Massen-Wirkung* ISBN 3-7930-9115-5 Freiburg im Breisgau 1995 
* Günter Wallraff: *Der Aufmacher. Der Mann, der bei BILD Hans Esser war*, Erstauflage 1977 ISBN 3-46202-663-1 
* Jürgen Alberts: *Massenpresse als Ideologiefabrik. Am Beispiel "BILD"*, Frankfurt am Main 1972 ISBN 3-8072-4059-4
*Annamaria Rucktäschel (Hrsg.), *Sprache und Gesellschaft*, München 1987 ISBN 3-77050-639-1
* Urs Jaeggi: *Macht und Herrschaft in der BRD*; Neufassung unter *Kapital und Arbeit in der Bundesrepublik*, Frankfurt am Main 1973 ISBN 3-436-01685-3
* Bernd Jansen (Hrsg.): *Imperium Springer. Macht und Manipulation.*, Köln 1968
England

**England** is da gressde und da om dichtesdn bsiedlde Landestei van Vaoanigtn Kinireich.

Oft wead *England* foisch aa ois Synonym fias Vaoanigte Kinireich oda fia de gonze Insl Großbritannien vawendd. Da Nam England kimmd van westgermanischn Voik vo de Angeln (oidenglisch: *Englas*).

## Geografie
England liegd im Sidn vo da Insl Großbritannien und nimmd'n gressdn Tei dovo eih. Es grenzd im Noadn on Schottland und im Westn on Wales und de Irische Sää. Im Ostn grenzd England on de Noadsee, im Sidn liegd England om Ärmlkanoi und da Sidwestn vo England liegd om Atlantik.

## Politik
De Regiarung vom Kinireich hod, wiara de Kini-Famij, eanan Siez z London. England hod - im Gengsotz za Schottland, Wales oda Noadirland - wedara Landesparlament no a Landesregiarung. De Afgom wean van Parlament und da Regiarung van Vaoanigtn Kinireich woahgnumma. Es is owa in Planung, England in vaschiedne administrative Regiona mid ana oaganan Vawoitung afz'tein.

As Vaoanigte Kinireich is da oanzige Stoot in Eiropa ohne a niedagschriemne Vafossung - dohea lossd se goa ned eihdeitig song, ob England nua a Landestei odara oagana Stoot is.

## De zehn gressdn Städt noch Eihwohna
* London (8.787.892)
* Birmingham (1.101.360) 
* Leeds (766.399) 
* Sheffield (563.749) 
* Bradford (528.155) 
* Manchester (520.215) 
* Liverpool (473.073) 
* Bristol (454.213) 
* Coventry (337.428)
* Leicester (331.606)

## Beleg
Minsminsta

**Minsminsta** (amtli: **Münchsmünster**) is a Gmoa im obabairischn Pfahofa a.d. Aim. Einheimische song zu eanara Ortschaft a oft bloß "Minsta". Wobeis do zu Missverständnissn kemma ko, weil zum benachbartn Geisenfelder Ortsteil "Engelbrechtsmünster" genauso nua "Minsta" gsogt wern ko.

## Geografie

### Umgebung

De Gmoa Minsminsta ligt im nordestlichstn Winkl vom Landkroas Pfahofa (an da Aim) und an da Ostgrenzn vo Obabayern. De nächste Groasstod is Inglstod (20&nbsp;km weid weg).

### Ortstei

Ortstei vo Minsminsta san:

Au, Ahausn, Dirnbergamui, Foastpriel, Griasham, Niedamui, Mitta-, Nieda- und Obawea.

## Wirtschafd

### Vakea

Mit da B 16 hot Minsminsta an guad ausbaudn, oba stark befoana Vakeasweg. Ergänzend dazua und für Pendla noch Inglstod-Noad vo hoha Bedeitung is de B 16a. De Bahnobindung in de Richtunga Inglstod und Rengschburg wead vo Pendla genauso wia vo da ortsansässign Industrie gnutzt.

## Bsondare Leid

* Richard Adolf Strigl * 1. Jenna 1926 z'Minsminsta; † 27. März 1985 z'Minga, katholischa Theologe

## Umgebung

Nachbargmeindn:

Geisenfeld, Neistod an da Doana, *Oaglschbo*, *Pfiaring* und Vohburg.

## Im Netz

*
*
Pasing

**Pasing** is a Stodtei vo Minga mit iba 60.000 Einwohna und ligt an da Wiam.

## G'schicht

Pasing is am 29. Juni 763 zum easchtn Moi ois *villa Pasingas* urkundle g'nennt worn. Da Nama kimmt vo am bajuwarischn Odlign Poaso/Poso oda Paoso/Paso.

1905 is Pasing Stod worn. 1938 is duach d'Nationalsozialistn zwangsweis z'Minga eihg'moand worn.

Wia da große Bruada Minga, hod Pasing heit no a eigans Rathaus und Standesamt; 's gibt an eigna Marienplotz und an Viktualienmoakt. Pasing wead a Schuistod g'hoassn, weis 4 Grundschuin, 2 Realschuin und 4 Gymnasien hod. Außadem gibts no a Fachoba-, a Fachhoch- und a Wiatschaftsschui.

## Sengswiadigkeitn

* Pasinger Mariensain am Pasinger Marienplotz
* Kella vo da ehemolign Pasinger Burg (auf da Insl im Institutsgortn)
* Oide Pforrkira *Mariä Geburt*
* Oida Pasinger Bohhof (Architekt: Friedrich Bürklein)
* Pasinger Stodpark

## Schau aa

* Wiam
* Listn vo d'Stodbeziak z'Minga

## Literadua

**Pasing - Stadt vor der Stadt - Die Entwicklung von 1800 bis 1938*, Buchendorfer Verlag, ISBN 3927984582
*Helmuth Stahleder: *Von Allach bis Zamilapark*. Namen und historische Grunddaten zur Geschichte Münchens und seiner eingemeindeten Vororte. Stadtarchiv München, ed. Minga: Buchendorfer Verlag 2001. ISBN 3-934036-46-5

## Im Netz

* Pasinga G'schicht
* pasinger.de - a Magazin fia Pasing, Obamenzing und Aubing
* Pasinger Archiv e.V.
Quadratmeta

**Quadratmeta** is de SI-Einheit vo da Flächn. Oa Quadratmeta is so grouß, wia a Quadrat vo oan Meta auf oan Meta.

Noamal küazt ma de Einheit mit *m²* ob. Es gibt oba a andere Kürzl, wia *qm* oda *m²*, de san oba net im Sinn vom Si-System.

Es gibt vaschiedne Größnoadnunga vo Quadratmeta.
Wenn ma Flächn, de vui kleana oda grässa san, ogebn wui, konn ma de folgendn dezimaln Vuifachn oder Teile heanehma.

### Quadratmillemeta
As Zeichn is *mm²*.

A Quadratmillemeta is a millionstl so grouß wia a Quadratmeta.

### Quadratzantemeta
As Zeichn is *cm²*.

A Quadratzantemeta is a zehndausendstl so grouß wia a Quadratmeta.
Wenn ma an Weat vo Quadratzantemeta in Quadratmeta umrechnen wui, muass ma den duach Zehndausend doin.

1&nbsp;cm² = 10−4&nbsp;m²

### Quadratdezimeta
As Zeichn is *dm²*.

A Quadratdezimeta is a hundatstl so grouß wia a Quadratmeta.
Wenn ma an Weat vo Quadratdezimeta in Quadratmeta umrechnen wui, muass ma den duach Hundat doin.

1&nbsp;mm² = 10−2&nbsp;m²

### Quadratkilometa
As Zeichn is *km²*.

A Quadratkilometa is a million moi so grouß wia a Quadratmeta.
Wenn ma an Weat vo Quadratkilometa in Quadratmeta umrechnen wui, muass ma den mit a Million muidiplizian.

1&nbsp;km² = 106&nbsp;m²

De Grössnoadnung *Quadratkilometa* is de hägste im SI-System fia Flächn. Bei ganz groußn Flächn wead zu dem *km²* a Zehnaexponenz dazuadoa, um de Größnoadnung ozugem.
Wikipedia

**Wikipedia** is a freie Enzyklopedie im Internetz. Se wead in meahrare Sprochn vo Haffn Freiwilling gschriem. Da Begriff setzd se zamm aus „Wiki“, des is des Programm mid dem jeda im Internetz entsprechnde Seitn wia d' Wikipedia vaändan ko (des Woat kimmt aus Hawaii und hoassd "schnej") und de letzdn Buachstobn vo Encyclopedia, am englischn Woat fia Enzyklopedie.

As bsondane on da Wikipedia is, doss a jeda dro midschreim deaf. So gseng ghean de Artikl nemmads und a jeda deafs frei nutzn, solong a se on de GNU-Lizenz fia freie Dokumentation hoid.

## Gschicht

Ois Gebuatsstund vo da Wikipedia guid da 15. Jenna 2001, do is de Domene *wikipedia.com* online gonga. 3 Monad spada, om 15. Meaz hod da Jimmy Wales, da Grinda vo da Wikipedia, d Idee ghod, de Wikipedia aa in ondare Sprochn z' mocha. Ois easchts is de deitsche und de franzesische Wikipedia grindd worn. Owa scho om End vo 2001 hods es in 18 vaschiedane Sprochn gem. 
Om 20. Juni 2003 is de Wikimedia Foundation grindd worn, de Non-Profit Organisation kimmad se um de Wikipedia und um de ondan Projekte.
Middlawei gibds de Wikipedia in iwa 260 Sprochn und s'gibd meah ois 40.000.000 Artikl.

## Im Netz

* Internationales Wikipedia-Portal '''www.wikipedia.org''' – Ibasicht iba de vaschiednan Wikipedia-Ausgobm
* Wiki Research Bibliography (englisch) – mit wissenschoftlichn Orbatn iba d Wikipedia und Wikis
* 
* Larry Sanger: ''The Early History of Nupedia and Wikipedia: A Memoir.'' (englisch)
* Kaplan Andreas, Haenlein Michael (2014) Collaborative projects (social media application): About Wikipedia, the free encyclopedia. Business Horizons, Volume 57 Issue 5, pp.&nbsp;617–626
* Jaron Lanier: ''Digital Maoism. The Hazards of the New Online Collectivism.'' in: Edge – The Third Culture. vom 30. Mai 2006 (englisch)
* Douglas Rushkoff, Quentin Hardy, Yochai Benkler, Clay Shirky, Cory Doctorow, Kevin Kelly, Esther Dyson, Larry Sanger, Fernanda Viegas, Martin Wattenberg, Jimmy Wales, George Dyson, Dan Gillmor, Howard Rheingold: ''Responses to Lanier’s essay.'' (englisch)
* „Wales on Wikipedia“, EconTalk, 9. Meaz 2009, 42 Min.
* Peter Haber im Interview der *Zeit*: ''Wikipedia. Je umstrittener, desto besser'', 8. Juli 2010
Bäagwachd

D**'Bäagwachd** is a Huifsorganisation im Bäagrettungsdienst. Z'Ästareich hoaßst´s de **Bäagreddung**.

## Bäagwachd in [[Bayern]]

### Gschicht

D'Bäagwachd (dt.: **Bergwacht**) is aus lauta griabige loder raus entstandn, de wo si amoi dacht ham, ma kannt doch de Madln und Buam, dena am Berg wos bassiad is, heifn. Am Ofang hams des no fo Minga aus mid am Lastwong gmacht. So noch und noch sans na mehra worn und es ham sie in de Därfa in de Berg Burschn gfunna, de do midgmachd ham. De san damois wia heit aa no vo da arbad weg und ham des Diannai oda den Loda, der sie wos do hod, aus de Berg ghoid. So mid da Zeid na, ham sie do ganze Bereidschafden gegründet, de zum Roudn Greiz ghäd ham. Un na is voi losganga. Irgendwann hams na Audos ghabt, ham si gwande Methodn und Huifsmiddl zua Bergreddung sich ausdacht und des ganze is oiwa bessa worn. Ganz schneidige Läda san denascht mim Voischiam vo am Flugzeug aus o'gschprunga und beim Valätzdn gland. Noascht is na da Hubschrauba kema. Am Ofang sans bloß mid de Hobe vo de Soidotn gflogn, späda san na andere Hubschrauba a no kema. Jetz macht des da ADAC vo Minga aus.

Heidsdogs is des ois modern.

## Aufgom

D'Bäagwachd hoid valedsde und erkrankte Leit vom Berg oba, oiso d'Sanis am Berg om, kwasi. Se schaun oba a auf eana Hoamat und auf de scheene Natua, gä.
Wer oid gnua is, oiso 16 Joar oid, dea kon dazua geh und is na Anwärta. Des machd a/sie zwoa Joar lang un duachlafd a anständige Ausbildung. Im Summa graxln und Einradfahrn, im Winta Schifarrn und Akjafarrn. Außadem werd a/s Sani. Wenn a/s des gmachd hod, na farrd a/s zua Prüfung. Oimoi im Summa und na im Winta. Do schaut ma dann, ob des Dianai oda der Bursch am Bäagwachdla gleichschaugt und ob man auf'd Leit loslossn ko.

Schafft a des, is a Bäagwachdla(rin).

## mehra

http://www.bergwacht-bayern.org
Fischbachau

**Fischbachau** is d'Gmoa vo Fischba im Landkroas Miaschboch.

## Log

Fischb'a is im groußn Leitzachdoi auf am Eck am Oststiggl vom Doi am Fuaß vom Broatnstoa. Des is uma fuchzehn Kilometa südöstlich vo Miaschboch, fünfazwangsg Kilometa südwestlich vo Rosnham, 32 Kilometa nordwestlich vo Kufstoa, 17 Kilometa vo da A8 und sechtsg Kilometa vo Minga wegad. Da Zug fahrt grod durch Hammer, des is uma zwoarahoib Kilometa vo Fischb'a seim wegad. Am meistn fahrn do de Busse vo Hammer iba Fisch'a und Wörnsmühl nach Miaschboch und ibas Schlierachdoi wieder zruck.

## Ortschaftn

Ortschaftn in da Gmoa san Fischbachau, Birknstoa, Hamma, Staudn, Hagnberg, Aurach, Elbach, Auerberg, Hundham und Wörnsmui.

## Gschicht

Fischbachau is in da Freisinger *Liber commutationum et traditionum* ummara 1078/1080 easchtmois erwähnt worn.

## Sengswiadigkeidn

* St. Martinsmünsta (End 11. Joarhundat, um 1700 umgstoit)
* Friedhofskira Mariä Schutz (1087 baut)
* Ehem. Propstei
* Woifahrtskiach in Birkastoa

## Im Netz
Scheyan

**Scheyan** (amtle: **Scheyern**) is a Gmoa bei Pfahofa und hod a oids Benediktina-Kloasta.

### Eihgmoanunga

Am 1. Aprü 1971 is a Tei vo da aufglestn Gmoa Triefing in de Gmoa Scheyern eihgliedat worn, am 1. Jenna 1972 Mitterscheyern, am 1. Aprü 1973 Vieth, am 1. Jenna 1974 Euernbach und am 1. Jenna 1975 Winden bei Scheyern.

### Eihwohnaentwicklung

Aufm Gebiet vo da Gmoa san 1970 3271, 1987 3468, 2000 4435, 2014 5003 und im Joar 2015 4268 Eihwohna zejt worn.

## Sengaswert

* Bräustüberl in da Kloastawirtschaft (da gibts an gschmeiding **Kloastabock***„Schwednfriedhof“ (da wo da Debrach haust)
* Kloasta Scheyan
* Kloastametzgarei
* Splitta vom **Kreiz [[Jesus|Jesu]]**

## Panorama

## Im Netz
* Gemeinde Scheyern
* 

## Beleg
Siaßa Semf

**Siaßa Semf** (aa *Münchna Semf*, *Weißwuaschtsemf*) is de traditionelle (und vo de meistn Einheimischn ois oanzig korrekt empfundne) Oaart vo Semf beim Genuss vo lokale Spezialitätn wia Lebakaas oder Weißwiascht.

Da siaße Semf word vorzuagswoas zu de boarischn Weisswürschtl greicht. Sei Uarsprung is im Middloita zu findn, woa de Ridda gern amol den Budnsoatz von earam Metkruag afs Brotn kippt ham.

## Andere Oarten vo Semf
* Düschosemf (aus Dijon in Fronkreich)
* Meerrettich-Semf
* Mittlschoafa Semf (aa *Delikateßsemf*)
* Schoafa Semf
Freising

**Freising** is a Stod an da Isar. Sie is Universitätsstod und Grouße Kreisstod im gleichnamigen Landkreis 33&nbsp;km neadlich vo Minga und is noch Minga, Inglstod und Rousnam de viertgreßte Stod in Obabayern.

## Gschicht

De Stod war im Middloita Herzogsitz (ab Anfang 8. Jahhundat) und Bischofsitz (seid 739) und spada ois Fürstbistum vo groußa Bedeitung - ab'm 15. Joahundat is sie aba imma mehra auf Minga ibaganga. Marktrecht fia d´Stod ab 996.

Um 860 Domschui und Dombibliodähk, aba aa earsta Dombau, dea aba 903 abbrennd is. Dann zwoadda Dombau, am Poimsonndog 1159 wieda obbrennt, ab 1160 dridda Dombau. Da romanische Dom is godisch verändat worn, um 1621 erstmois barockkisierd, 1723/1724 durch die Gebrüda Asam nei barock gstoidt.

Otto von Freising war Bischof vo 1112-1158, Bischof Johann Franz Eckher von Kapfing und Liechteneck vo 1696-1727.

1803 is des Fürstbistum säkularisiert worn und zu Bayern kemma, aus'm Bistum Freising is des Erzbistum Minga und Freising mit Haptsitz in Minga worn. Im Joa 2005 is da vormalige Erzbischof von da Diözesn, da Ratzinger Joseph, in Rom von de Herrn Kardinäle zum Papst gwejd worn.

## Bauwerke

* Asamtheata
* Bayerische Staatsbrauerei Weihenstephan
* Dom ''St. Maria und St. Korbinian''
* Mariensäule
* Neistifta Kiacha St. Peter und Paul
* Oidädinga Kapelln
* Rathaus
* Stodpfarrkiacha St. Georg
* Wieskirch
* Ziererhaus

## Literatua

* Sigmund Benker/Marianne Baumann-Engels: *Freising. 1250 Jahre geistliche Stadt – Ausstellung im Diözesanmuseum und in den historischen Räumen des Dombergs in Freising, 10. Juni bis 19. November 1989*, Wewel Verlag, München 1989. ISBN 3-87904-162-8
* Hubert Glaser (Hrsg.): *Freising wead bairisch*, Verlag Schnell & Steiner, 2002. ISBN 3-7954-1506-3

## Im Netz

* 
* Hoamseitn vo da Stod Freising
* 
* Zur Geschichte vo Freising
* Landkartn mit Radlrouten
Lebakaas

**Lebakaas** (dt.: **Leberkäse**) is a Art vo Wuascht, die wo in Bayern hauptsächlich am Vormidog (zua Brotzeit) g'essn werd.

A boarischa Lebakaas werd aus am gsurdn Rindfleisch, am Schweinern mit am hoha Fettanteil, Speck ohne Schwartn, Wossa, Zwüfin, Soiz und Majoran g'mocht. Mid Eis wern des ganze dann in am Cutter zu Braat veroawat. Leba oder Kaas g'hert in an traditionellen Lebakaas ned nei. Da Lebakaas werd eascht in a Form neigstricha (eigschlong, sagt da Metzga dazua) un in ana Loawefoam bei niedriga Hitz (ned häa ois wia 120&nbsp;°C) mit a weng Wossadampf bacha bis a durch is und a resche braune Krustn an da Owaseitn griagt hod. Kenner essen am liabstn as Scherzl. Ma konn an roudn oba a an weissn Lebakaas, der aa Koibskaas g'nennt werd und aus ungsurdm Fleisch und am Teil Koibfleisch g'macht werd, kaffa. Beim roudn Lebakaas wird aussadem no zwischen am feina und am grobn undaschiedn. Gonz neimoderne kaffa a oan mit Bapprika drinnat, oder gar an Pizzaleberkaas. Ober des han de wenigstn. Es gibt a an **Kaaslebakaas** mit kloane Kaasstickln drin, de wos schmoizn, ähnlich wia a Kaaskraina. *Wolf Haas* schreibt in seine »Brenner«-Romane, dass da Lebakaas aus de Reste von de Knackwiascht gmacht werd (und de Knackwiaschtl aus de Reste vom Lebakaas). Oba mit dene ganzn Fleischskandale, woaß ma nix g'wiß ned, oiso muaß ma se sein Metzga scho guad aussuacha. In Estarreich gibts foiweis aa no an **[[Ross]]lebakaas**, dea wo a Tei vo da Weana Kuchl is.

Traditionell werd da Lebakaas in Bayern oft mit siassm Semf g'essn, de Zuagroastn essn' an haifig ober a mit am Mittlschoarfn. Es gibt aba a Leid (sog. Banausen), de wo an Lebakaas mit am Ketschab oda Mayonnaise essn.

An Lebakaas konnst a koid essn. Nacha werd a in dünne Blattl gschnittn und wiera Wurst aufs Brod oda d Semme glegt (mit oda ohne Sembf) oda in na dickan Scheim mitm Messa in Stroafa gschnittn und mit de Finga gessn oda mitm Messa aufgspiesst.

De dickan Scheim vom koidn Lebakaas wern in da Pfanna vo beide Seitn oo bratn bis resch braun san. Des nennt se dann obrainta Lebakaas.

## Speisn

**Stramma Max**(Zwoa) Ochsnaung auf (zwoa) Scheibn Lebakaas (aufara Scheibn Schwoarzbrod)

**Lebakaas Hawai**A Scheim koida Lebakaas (uma 1&nbsp;cm), obraint. Drauf a Scheim Annanas, a weng a Ketschab, driwa a Scheim Schmejzkaas. Des ganze im Ofa (oda da Mikrowejin) iwabacha, bis da Kaas schmuizt.

Des Gricht stammt aus am boarischn Fernsehkrimi und es gibt a gleichnamige CD vom Gerhard Polt. Wers erfundn hod, lasst se derzeit ned mit Bstimmtheit song.

## Beleg



## Im Netz

Uasprung, Inhoit und Produktion vom Lebakaas in Estarreich
Schnodakreiza

Des Heagem va an **Schnodakreiza** is a oida Brauch.
Won wer a Kind auf d'Wöd bringt, keman guati Frend und Bekonnti nochher amoi fabei und bringan fian Nochwuchs an Schnodakreiza mit.

## Wo is des da Brauch?
Des Woad Schnodakreiza is im owan Pielachtoi in Niedaöstareich bekont. Woascheinli gibts owa a nu ondare Gegandn wo ma des kennt.

## Va wo kimt des Woat?
Schnodan = Schnattern (de)

Kreiza = Kreuzer (de), mit de Kreiza hot ma in Östarreich friara zoit.

Schnodan hot friaraszeitn a so fü ghoasn wia fü redn und woa ba de kloan Kina a a Zoacha fia d'Gsundheit.

Da Schnodakreiza is oiso a kloas Geschenk mit den ma an Kind fü Gsundheit wünscht.
Uim (Fluss)

D´ **Uim** oda **Ejm** (amtle: **Ilm**) is a Fluss, dea zwoa Quejn im Dochaua Land hod. De Uim mindd ba Gegging in de Ams. De wiedarum is a Zuafluss vo da Donau. Ba Vohbuag wead a Großtei van Wossa obzweigd, da ois Oidwossa (oda: *kloane Donau*) duach Vohbuag fliassd und ba Wackerstoa in d´Donau rinnd.

Bis in de Middn vo de 1920a Joar woa de Uim a Nemfluss vo da Donau und is ba Godn (Gmoa Pförring) in de Donau gflossn. Im Rohma vo Regujiarungsmoßnohma is da Fluss owa bis Ams valängad worn.

## Nemfliss

* Augrom
* Birknhartgrom
* Geroisboch
* Gittnboch
* Lautaboch
* Moosboch
* Neboch
* Pindharta Boch
* Pramboch
* Rohrboch
* Woinzoch

## Gmoana on da Uim

* Geisenfejd
* Hettnshausn
* Huigadshausn-Tandan
* Jetzndoaf
* Minsminsta
* Neistod
* Oidminsta
* Pfahofa
* Reichadshausn
* Roabo
* Uimminsta
* Vohbuag

## Im Netz
* Flusswandern auf der Ilm
Alex Harvey

**Alex Harvey** (* 5. Feba 1935 in Glasgow, Schottland; † 4. Feba 1982 in *Zeebrugge, *Belgien) wa a schottischer Rockmusiker. Gstorbn is a an am *Herzkaschpal*, oan Dog vor eam seim 47. Geburtsdog.

Sein greastn Erfolg hoda mit da **Sensational Alex Harvey Band** (kurz **SAHB**) ghobt, die er aa gegründet hod. Da Gitarist vo SAHB, *Zal Cleminson*, hod aa bei *Nazareth* gspuit und is immer wia die Leid vo Kiss gschminckt. Ma soit aba song, dass es SAHB scho länger wia Kiss gibt.

## Im Netz
* 
* Website von Alex Harvey
* Fanseite (englisch)
7. Joatausend v. Chr.

## Ereignisse
* Easchte menschlich Spurn in Mesopotamien

### 6700 v. Kr.
* Adaste Menschnfunde in Südamerika (Chile)
* Darstellungen von Tänzen
* Nachweis vo künstlichn Schädlöffnungen mid Stoawerkzeug
* Früheste Gegnständ aus Keramik und Metall
Listn vo de Stodbeziake vo Minga

De Listn gibt oan Iwablick iwa de 25 Stodbeziak vo Minga.

## De Stodbeziak

* **Nr.:** is de Schlisslnumma vom Stodbeziak
* **Name:** is da Nam vom Stodbeziak
* **Beziakstei:** san de Beziakstei vo oam Stodbeziak

## Ehemolige Stodbeziak

Vor da Neieinteilung wor Minga in de foigandn 41 Stodbeziak gliadat:

# Oidstod

# *(oid) Max-Joseph-Platz*
# *(oid) Angaviatl*
# *(oid) Sendlinga Straß*
# *(oid) City-Beziak*
# Maxvorstod - Universitätsviatl
# Maxvorstod - Kiniplatz
# Maxvorstod - Josephsplatz
# Marsfejd
# Wiesnviatl
# Isarvorstod - Schlochthausviatl
# Isarvorstod - Glockenbachviatl
# Isarvorstod - Deitsches Musäum
# Lechl
# Haidhausn

	*(alt) Haidhausn-Süd*
	Au
	Obergiasing
	
		*Oidtobagiasing*
		*Fasangoarten*
	
	Untagiasing-Harlaching
	
		*Untagiasing*
		*Harlaching*
	
	Sendling
	Schwanthalahäh
	Neihausn - Obawiesenfejd
	Schwabing - Freimann
	
		*Schwabing-Ost*
		*Freimann - Oide Hoad*
	
	Neihausn - Nymphnburg
	
		*estli*
		*westli*
	
	Thoikircha - Obasendling - Forstnriad
	
		*Thoikircha - Prinz-Ludwigs-Häh*
		*Obasendling*
		*Forstnriad - Fiastnriad*
	
	Loam
	Schwabing - West
	Muibertshofa - Am Hoad
	
		*Schwabing-Nord*
		*Muibertshofa*
		*Am Hoad*
	
	Neihausn - Moosach
	
		*Aißare Dachaua Straß*
		*[[Moosach (München)|Moosach]]*
	
	Bogenhausn
	
		*Bognhausn*
		*[[Oberföhring|Obafähring]]*
		*Daglfing - Denning*
	
	Ramasdorf - Perlach
	
		*Ramasdorf*
		*Perlach und [[Neiperlach]]*
		*Woidperlach*
	
	Berg am Loam
	Trudering
	
		*Oidtrudering - Riem*
		*Goartnstod Trudering*
		*Woidtrudering*
	
	Fejdmoching - Hosnbergl
	
		*Fejdmoching*
		*Hoadhof - Lerchenau - Hosnbergl*
		*Ludwigsfejd*
	
	Woidfriedhofviatl
	Pasing
	
		*Villenkolonie I und II*
		*Oid-Pasing*
	
	Soin
	Obamenzing
	Allach - Untamenzing
	
		*Allach*
		*Untamenzing*
	
	Aubing
	
		*Aubing*
		*Neiaubing*
	
	Lochhausn - Langwied
	
		'sidlich vo da Bohlinie*</li>
		<li>*neadlich vo da Bohlinie''
	
	Hadan


## Schau aa

* Listn vo de Minagara Stodtei

## Beleg

;Im Netz
* Kurzbeschreibunga vo de jeweilign Stodbeziak
* Statistisches Joarbuach vo da Stod Minga fias Joar 2008 (mit genauen Datn zu de oanzln Beziake; ois pdf-Datei vafügboa) (1,14&nbsp;MB)
* De Minagara Beziaksausschiss
9. Joatausend v. Chr.

### 9000 v. Kr.
* Stodkuitur in Göbekli Tepe (Şanlıurfa (Provinz in Anatolien, Türkei))

## Epochen

* 8.500 v.&nbsp;Kr. fangt in Mesopotamien d Jungstoazeit (Neolithikum) o.
* D Entwicklung in Europa valauft langsamer, hier fangt etwa um 8.000 v.&nbsp;Kr. d Zwischenperiode vo da Mittelstoazeit (Mesolithikum) o.
* Mitm End vo da Würm-Eiszeit beginnt uma 8.000 v.&nbsp;Kr. d geologische Periode vom Holozän. Durch s Obschmejzn vo de Gletscha in Nordeuropa und Nordamerika hebt si da Meeresspiegel weltweit um üba 100&nbsp;m und überflutet dobei z.&nbsp;B. d Nordsee und an persischen Goif; d Beringstraß buidt si, und Nei-Guinea wiad zu ana Insel (vorha mit Australien vabundn). Vamutlich stengand d Gschichtn vo ana Sintflut in vieln Sagn und Religionen damid in Zammhang.

## Ereigniss

* Jericho is a friahe stodotartige Siedlung
* S entwickeln si vamutlich matriarchale Gsellschaften beim Übagang vo Jagakuiturn zu Ackabaukuiturn
* vamuatate Lebnszeit vo Buddha Kashyapa
6. Joatausend v. Chr.

## Ereignisse

* Britannien wiad vom Europäischn Festland obtrennt. Ursach is as Obschmelzn vo de Gletscher und da damid vabundane Anstieg vom Meeresspiegel. Um 5800 v. Kr. ereignet si a g'waltiga Erdrutsch bei Storegga in Südwest-Norwegen. Jungsteinzeitliche Siedlungn in Schottland werdn übaflutet.
* Um 5510 v. Kr. wiad da Bosporus übaflutet. Soizwassa bricht ins Schwoaze Meer ei und losst an Meeresspiegel um mehr ois 100 Meter osteign.
* Merimde-Kultur am Nil in Ägypten, etwa Ende des 6. Jahrtausends bis spätes 5. oder frühes 4. Jahrtausend
* Im Mittelmeerraum herrscht Monsun-Klima
* Jungsteinzeit in Mitteleuropa
* vamutete Lebenszeit des Buddha Kanakamuni

## Erfindungen und Entdeckungen

* Zum easchtn Moi wern Brieftauben hergnumma (um 5600 v. Kr.)
* B'wässerung vo Feldan in Mesopotamien (55. Jahrhundert v. Kr.)
* Keramik in Merhgarh, Südasien (um 5500 v. Kr.)
* Landwirtschaft im Niltal, Ägypten
* Kuitivierung vo Reis in Asien
* Erfindung vom Rad
* Erfindung vom Pflug
* Gründung von Tempeln in Südmesopotamien (52. Jahrhundert v. Kr.)
* Kuitivierung vo Mais in Mittlamerika (um 5100 v. Kr.)